Κάτω Καστρίτσι Αχαΐας

Το Κάτω Καστρίτσι είναι τοπική κοινότητα του Δήμου Πατρέων και έδρα της. Ανήκε στην πρώην Επαρχίας Πατρών του Νομού Αχαΐας. Βρίσκεται χτισμένο στους πρόποδες του Παναχαϊκού σε υψόμετρο 96 μέτρων και συνορεύει με το Ρίο, το Πανεπιστήμιο Πατρών και το Άνω Καστρίτσι.

Ιστορία
Το Κάτω Καστρίτσι είναι σχετικά νέο χωριόΕ.Ε.Τ.Α.Α. - Διοικητικές μεταβολές Κάτω Καστριτσίου Αχαΐας. eetaa.gr. Ανακτήθηκε: 29/07/2018.. Δημιουργήθηκε στις αρχές του 20ου αιώνα από κατοίκους του κοντινού Καστριτσίου, όπου ανήκε η περιοχή και εκεί διατηρούσαν οικίεςΠαναγόπουλος, Ιστορικό λεξικό περιοχής Δήμου Ρίου.. Αναφέρεται ότι το 1928 έγινε μεγάλη μετακίνηση κατοίκων από το Καστρίτσι στο Κάτω Καστρίτσι. Το 1961 είχε 368 κατοίκους, 389 το 1971 και 518 το 1981.

Αναγνωρίστηκε επίσημα οικισμός το 1940 (ΦΕΚ - 16/10/1940) με την ονομασία Νέο Καστρίτσι και προσαρτήθηκε στον Δήμο Πατρέων. Το 1951 μετονομάστηκε σε Κάτω ΚαστρίτσιΕ.Ε.Τ.Α.Α. - Διοικητικές μεταβολές Δήμου Πατρέων. eetaa.gr. Ανακτήθηκε: 29/07/2018.. Το 1954 (ΦΕΚ 32Α - 26/02/1954) αποσπάται από τον Δήμο Πατρέων και γίνεται ανεξάρτητη κοινότητα έως το 1997 με το Σχέδιο Καποδίστριας (ΦΕΚ 244Α - 04/12/1997) που καταργήθηκε η κοινότητα και έγινε δημοτικό διαμέρισμα του πρώην Δήμου ΡίουΕ.Ε.Τ.Α.Α. - Διοικητικές μεταβολές Κοινότητας Κάτω Καστριτσίου Αχαΐας. eetaa.gr. Ανακτήθηκε: 29/07/2018..

Μαγούλα Αχαΐας
Στην απογραφή του 2021 ο οικισμός είχε πληθυσμό 545 κατοίκους (758 - απογραφή 2011) και ο οικισμός της Μαγούλας, που υπάγεται στην τοπική κοινότητα, είχε 253 (288 - απογραφή 2011).

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).

Βιβλιογραφία

 Αλέξιος Παναγόπουλος, Ιστορικό λεξικό περιοχής Δήμου Ρίου Νομού Αχαΐας (από την αρχαιότητα μέχρι σήμερα), Εκδόσεις «περί τεχνών», Πάτρα 2003. ISBN 960-8260-32-9.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Κάτω Καστριτσίου Αχαΐας. eetaa.gr. Ανακτήθηκε: 29/07/2018.
 Ε.Ε.Τ.Α.Α. - Διοικητικές μεταβολές Μαγούλας Αχαΐας. eetaa.gr. Ανακτήθηκε: 29/07/2018.
 Ε.Ε.Τ.Α.Α. - Διοικητικές μεταβολές Κοινότητας Κάτω Καστριτσίου Αχαΐας. eetaa.gr. Ανακτήθηκε: 29/07/2018.
 Ε.Ε.Τ.Α.Α. - Διοικητικές μεταβολές Δήμου Πατρέων. eetaa.gr. Ανακτήθηκε: 29/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ρίου
Κατηγορία:Δήμος Πατρέων